techiaith/cofnodycynulliad_en-cy huggingface dataset:
English: Talking Wales down - talking Wales down yet again. Of all the people who have commented yesterday, the only party who have said 'This is a bad idea. It's going to be a second-rate network' is Plaid Cymru - it's The Party of Wales, apparently, who are saying this. Now, there are legitimate questions, I understand that in terms of the way it works, but saying it's a second-rate network is simply not true. Have a look at what is being proposed for Wales and bear in mind that the delivery cost is a good £30 million below the current cost. So, actually, this is far better value for money than the current system with Arriva. She asks the question again: why is it not the case that this was set up as a not-for-profit - why is it not the case that a public sector operator is running the service? Because the law says so. That's why. She can't do it - your party can't do it. The reality is: she is saying to the people of Wales, 'We would have done something that actually we know legally we can't do', and that's not a particularly credible position, I would suggest. For goodness' sake, let's all celebrate the fact we have an excellent rail service that is going to be set up across the whole of Wales, people will benefit from good value, new trains, air conditioning - all delivered by a Welsh Government working for the people of Wales.
Welsh: Bychanu Cymru - bychanu Cymru unwaith eto. O'r holl bobl a wnaeth sylwadau ddoe, yr unig blaid sydd wedi dweud 'Mae hwn yn syniad gwael. Mae'n mynd i fod yn rhwydwaith eilradd' yw Plaid Cymru - Plaid Cymru, mae'n debyg, sy'n dweud hyn. Nawr, ceir cwestiynau dilys, rwy'n deall hynny o ran y ffordd y mae'n gweithio, ond nid yw dweud ei fod yn rhwydwaith eilradd yn wir. Edrychwch ar yr hyn sy'n cael ei gynnig ar gyfer Cymru a chofiwch fod y gost gyflenwi tua £30 miliwn yn is na'r gost bresennol. Felly, mewn gwirionedd, mae hyn yn werth llawer gwell am arian na'r system bresennol gydag Arriva. Mae hi'n gofyn y cwestiwn eto: pam na chafodd hyn ei sefydlu ar sail ddi-elw - pam nad oes gweithredwr sector cyhoeddus yn rhedeg y gwasanaeth? Oherwydd bod y gyfraith yn dweud hynny. Dyna pam. Ni all hi ei wneud - ni all eich plaid chi ei wneud. Y gwir amdani yw: mae hi'n dweud wrth bobl Cymru, 'Byddem ni wedi gwneud rhywbeth yr ydym ni'n gwybod yn gyfreithiol na allwn ni ei wneud', ac nid yw hwnnw'n safbwynt arbennig o gredadwy, byddwn i'n awgrymu. Er mwyn popeth, gadewch i ni i gyd ddathlu'r ffaith bod gennym ni wasanaeth rheilffyrdd rhagorol sy'n mynd i gael ei sefydlu ledled Cymru gyfan, bydd pobl yn elwa ar werth da am arian, trenau newydd, aerdymheru - y cwbl wedi ei ddarparu gan Lywodraeth Cymru sy'n gweithio dros bobl Cymru.
English: First Minister, a cap of 3 per cent will see profits to KeolisAmey in the region of between £100 million and £150 million from this contract. Whether you pay them now or in five years' time means that the Welsh taxpayer is putting money in the pockets of private company shareholders instead of reinvesting it back in our own rail network. That's £150 million that could have been spent on better trains, on more stations, on cheaper tickets. Now, the Scotland Act 2016 - [ Interruption.] - contained a clause that explicitly allowed for the Scottish Government to procure a public sector rail operator. [ Interruption.] One year later -
Welsh: Prif Weinidog, bydd cap o 3 y cant yn arwain at elw rhwng £100 miliwn a £150 miliwn i KeolisAmey o'r contract hwn. Pa ydych chi'n eu talu nhw nawr neu ymhen pum mlynedd, mae'n golygu bod trethdalwyr Cymru yn rhoi arian ym mhocedi cyfranddalwyr cwmni preifat yn hytrach na'i ailfuddsoddi yn ein rhwydwaith rheilffyrdd ein hunain. Mae hynny'n £150 miliwn y gellid bod wedi ei wario ar drenau gwell, ar fwy o orsafoedd, ar docynnau rhatach. Nawr, roedd Deddf yr Alban 2016 - [ Torri ar draws.] - yn cynnwys cymal a oedd yn caniatáu'n benodol i Lywodraeth yr Alban gaffael gweithredwr rheilffyrdd sector cyhoeddus. [ Torri ar draws.] Flwyddyn yn ddiweddarach -
English: I do need to hear, and I'm sure the First Minister needs to hear, the leader of Plaid Cymru. So, can we please allow Leanne Wood to continue - please. Please.
Welsh: Mae angen i mi glywed, ac rwy'n siŵr bod angen i'r Prif Weinidog glywed, arweinydd Plaid Cymru. Felly, a allwn ni ganiatáu i Leanne Wood barhau os gwelwch yn dda - os gwelwch yn dda. Os gwelwch yn dda.
English: Diolch, Llywydd. One year later, there was no such clause in the Wales Act of 2017. Despite this, your Government obediently voted to accept this new devolution deal from your friends in the Conservative Government at the UK level. Now, Plaid Cymru didn't dance to Westminster's tune. Plaid Cymru voted against that Bill. First Minister, do you now regret backing the Tories by voting for the deficient Wales Bill?
Welsh: Diolch, Llywydd. Flwyddyn yn ddiweddarach, nid oedd unrhyw gymal o'r fath yn Neddf Cymru 2017. Er gwaethaf hyn, pleidleisiodd eich Llywodraeth yn ufudd i dderbyn y cytundeb datganoli newydd hwn gan eich ffrindiau yn y Llywodraeth Geidwadol ar lefel y DU. Nawr, ni wnaeth Plaid Cymru ddawnsio i dôn San Steffan. Pleidleisiodd Plaid Cymru yn erbyn y Bil hwnnw. Prif Weinidog, a ydych chi'n gresynu erbyn hyn cefnogi'r Torïaid trwy bleidleisio o blaid y Bil Cymru diffygiol?
English: Just over two years ago, we all sat in this Chamber and watched Plaid Cymru actively canvass the support of the Tories in order for the leader of Plaid Cymru to become the First Minister. [ Interruption.] And now she lectures us about working with the Tories. Memories are incredibly short on the Plaid Cymru benches. If she asks me, 'Am I happy with every element of the last Wales Act?, the answer is 'no'. Of course it's 'no'. There are some elements of it that I don't like. But most of it is something that I think was worth supporting. I don't take the absolutist view that she takes of, 'Let's jump off the edge of the cliff and let's see what happens.' The reality is that there's more work to be done on devolution. We know that. I know she knows that. But what we have delivered, in the constraints that we have, is a better value, better system that the people of the Valleys will support and the people of the whole of Wales will support. It will deliver a first-rate railway system for Wales - a first-rate railway system - the best rail system that has ever been produced for Wales, a system that will deliver the best trains, a system that will provide jobs for Newport - for CAF, with 300 jobs there - a system that will ensure that we meet our targets in terms of sustainability, in terms of job creation, in terms of economic growth. Why on earth can't Plaid Cymru just for once support something that is good for Wales?
Welsh: Ychydig dros ddwy flynedd yn ôl, eisteddodd pob un ohonom ni yn y Siambr hon gan wylio Plaid Cymru yn mynd ati i ganfasio cefnogaeth y Torïaid er mwyn i arweinydd Plaid Cymru fod yn Brif Weinidog. [ Torri ar draws.] Ac nawr mae hi'n pregethu wrthym ni am weithio gyda'r Torïaid. Mae'r cof yn arbennig o fyr ar feinciau Plaid Cymru. Os bydd hi'n gofyn i mi, 'A ydw i'n hapus gyda phob elfen ar y Ddeddf Cymru ddiwethaf?, yr ateb yw 'nac ydw'. 'Nac ydw' yw'r ateb wrth gwrs. Ceir rhai elfennau ohoni nad wyf i'n eu hoffi. Ond mae'r rhan fwyaf ohoni yn rhywbeth y credaf oedd yn werth ei chefnogi. Nid wyf i'n cymryd y safbwynt absoliwtaidd y mae hi o, 'Gadewch i ni neidio oddi ar ymyl y dibyn a gadewch i ni weld beth sy'n digwydd.' Y gwir amdani yw bod mwy o waith i'w wneud ar ddatganoli. Rydym ni'n gwybod hynny. Gwn ei bod hithau'n gwybod hynny. Ond yr hyn yr ydym ni wedi ei ddarparu, yn unol â'r cyfyngiadau sydd gennym ni, system well, sy'n cynnig mwy o werth am arian y bydd pobl y Cymoedd yn ei chefnogi ac y bydd pobl Cymru gyfan yn ei chefnogi. Bydd yn darparu system reilffyrdd o'r radd flaenaf i Gymru - system reilffyrdd o'r radd flaenaf - y system reilffyrdd orau a gynhyrchwyd ar gyfer Cymru erioed, system a fydd yn darparu'r trenau gorau, system a fydd yn darparu swyddi i Gasnewydd - i CAF, gyda 300 o swyddi yno - system a fydd yn sicrhau ein bod ni'n bodloni ein targedau o ran cynaliadwyedd, o ran creu swyddi, o ran twf economaidd. Pam ar y ddaear na all Plaid Cymru gefnogi rhywbeth sy'n dda i Gymru dim ond am unwaith?
English: Thank you, Presiding Officer. I find myself with a group that's stuck in the middle here. Very often, it's good to be in the middle ground of politics, I find. So, I'll leave the extremists to debate amongst themselves on this. First Minister, what is the Welsh Government's position when it comes to a second referendum, either on the deal that's negotiated around Brexit or on rerunning the referendum of June 2016?
Welsh: Diolch, Llywydd. Rwy'n canfod fy hun gyda grŵp sydd wedi ei ddal yn y canol yn y fan yma. Yn aml iawn, mae'n dda i fod yn y tir canol ym myd gwleidyddiaeth, yn fy marn i. Felly, gadawaf yr eithafwyr i ddadlau am hyn ymysg ei gilydd. Prif Weinidog, beth yw safbwynt Llywodraeth Cymru pan ddaw i ail refferendwm, naill ai ar y fargen sy'n cael ei tharo o ran Brexit neu ar ail-gynnal refferendwm mis Mehefin 2016?
English: We don't have a position on a second referendum. If you want my view, I do not believe a second referendum on the issue of Brexit is merited. There's been a referendum. Although, his party wanted a second referendum on devolution in 2005 - I remember that - because they thought the result was too close. But I don't take the same view in that regard. So, we don't have a position as a Government. I think what's important now is to focus on getting the best deal for Wales and Britain as a result of Brexit.
Welsh: Nid oes gennym ni safbwynt ar ail refferendwm. Os ydych chi eisiau fy marn i, nid wyf i'n credu bod ail refferendwm ar fater Brexit yn haeddiannol. Cafwyd refferendwm. Er, roedd ei blaid ef eisiau ail refferendwm ar ddatganoli yn 2005 - rwy'n cofio hynny - gan eu bod nhw'n meddwl bod y canlyniad yn rhy agos. Ond nid wyf i o'r un farn yn hynny o beth. Felly, nid oes gennym ni safbwynt fel Llywodraeth. Credaf mai'r hyn sy'n bwysig nawr yw canolbwyntio ar gael y fargen orau i Gymru a Phrydain o ganlyniad i Brexit.
English: Did I hear you correctly there First Minister? You said you do not have a position as a Government. Because, obviously, two of your Cabinet colleagues signed a letter last week indicating that they wanted to see a referendum. I always assumed that Government operated on collective responsibility, and I have certainly heard you say on several occasions as leader of the Welsh Government that you do not support a second referendum. So, surely, there is collective responsibility, and Cabinet colleagues now, after you've signalled that you are leaving the office of First Minister, are running their own agendas. Why is collective responsibility not running on this particular issue?
Welsh: A wnes i eich clywed chi'n iawn Prif Weinidog? Dywedasoch nad oes gennych chi safbwynt fel Llywodraeth. Oherwydd, yn amlwg, llofnodwyd llythyr gan ddau o'ch cyd-Aelodau yn y Cabinet yr wythnos diwethaf yn nodi eu bod nhw eisiau gweld refferendwm. Tybiais erioed bod Llywodraeth yn gweithredu ar sail cyfrifoldeb ar y cyd, ac rwy'n sicr wedi eich clywed chi'n dweud ar sawl achlysur fel arweinydd Llywodraeth Cymru nad ydych chi'n cefnogi ail refferendwm. Felly, does bosib nad oes cyfrifoldeb ar y cyd, ac mae cyd-Aelodau yn y Cabinet nawr, ar ôl i chi nodi eich bod chi'n gadael y swydd Prif Weinidog, yn dilyn eu hagendâu eu hunain. Pam nad yw cyfrifoldeb ar y cyd yn bodoli ar y mater penodol hwn?
English: I can't believe that he's chosen this ground to ask questions. Let's see, for example, the situation that happens in Whitehall? If you want to see a lame duck leader, have a look at Whitehall. What do we have there? We have factions briefing against each other in public. We have people like Boris Johnson openly criticising the Prime Minister about Brexit policy without any kind of penalty. He'd have been out on his feet if he'd have been in my Government, I can tell you that now. We now have this farce where a decision has been taken on Heathrow where carte blanche has been given to Cabinet Ministers to campaign against that, because there's not enough support in Cabinet to take a collective decision. And when it comes to collective responsibility, we are solid here compared to the anarchist collective that exists in London.
Welsh: Ni allaf gredu ei fod wedi dewis y tir hwn i ofyn cwestiynau. Gadewch i ni weld, er enghraifft, y sefyllfa sy'n bodoli yn Whitehall? Os ydych chi eisiau gweld arweinydd cloff, edrychwch ar Whitehall. Beth sydd gennym ni yn y fan honno? Mae gennym ni garfanau yn briffio yn erbyn ei gilydd yn gyhoeddus. Mae gennym ni bobl fel Boris Johnson yn beirniadu'r Prif Weinidog yn agored ar bolisi Brexit heb unrhyw fath o gosb. Byddai wedi bod allan ar ei union pe byddai wedi bod yn fy Llywodraeth i, gallaf ddweud hynny wrthych chi nawr. Mae gennym ni'r ffars yma nawr lle mae penderfyniad wedi ei wneud ar Heathrow lle rhoddwyd rhwydd hynt i Weinidogion Cabinet ymgyrchu yn erbyn hynny, gan nad oes digon o gefnogaeth yn y Cabinet i wneud penderfyniad ar y cyd. A phan ddaw i gyfrifoldeb ar y cyd, rydym ni'n gadarn yma o'n cymharu â'r cymundod anarchaidd sy'n bodoli yn Llundain.
English: First Minister, I notice you didn't address my question about your own Government, and it was only some months ago that you sacked the Member for Cardiff Central from her role as Government oversight on the European committee because she didn't agree with Cabinet responsibility, as you interpreted it, because you said that her letter of appointment had collective responsibility attached to it. So, you sacked one of your backbenchers, but when one of your Liberal colleagues in the Cabinet or one of your leadership contenders here decides to break ranks with collective responsibility, you do not take any action at all. Is it not the case that it is one rule for one member of the Government and another rule for backbenchers, and you are the lame duck First Minister?
Welsh: Prif Weinidog, rwy'n sylwi na wnaethoch chi ateb fy nghwestiwn ynghylch eich Llywodraeth eich hun, a dim ond rai misoedd yn ôl y gwnaethoch chi ddiswyddo'r Aelod dros Ganol Caerdydd o'i swydd fel goruchwylydd Llywodraeth ar y pwyllgor Ewropeaidd oherwydd nad oedd hi'n cytuno â chyfrifoldeb Cabinet, fel y'i dehonglwyd gennych chi, oherwydd dywedasoch bod cyfrifoldeb ar y cyd ynghlwm i'w llythyr penodi. Felly, fe wnaethoch chi ddiswyddo un o aelodau eich meinciau cefn, ond pan fydd un o'ch cyd-Aelodau Rhyddfrydol yn y Cabinet neu un o'ch cystadleuwyr am yr arweinyddiaeth yn y fan yma yn penderfynu gadael y rhengoedd o ran cyfrifoldeb ar y cyd, nid ydych chi'n cymryd unrhyw gamau o gwbl. Onid yw'n wir ei bod hi'n un rheol i un aelod o'r Llywodraeth a rheol arall i aelodau'r meinciau cefn, ac mai chi yw'r Prif Weinidog cloff?
English: There are four objectives that we will pursue: firstly, building community cohesion at a national level; secondly, cohesion support at a regional level for isolated groups; thirdly, integration of new arrivals; and, fourthly, mitigating tensions and tackling hate crime.
Welsh: Ceir pedwar amcan y byddwn ni'n mynd ar eu trywydd: yn gyntaf, datblygu cydlyniant cymunedol ar lefel genedlaethol; yn ail, cymorth cydlyniant ar lefel ranbarthol ar gyfer grwpiau sydd ar wahân; yn drydydd, integreiddio newydd-ddyfodiaid; ac, yn bedwerydd, lliniaru tensiynau a mynd i'r afael â throseddau casineb.
English: First Minister, policing is crucial to ensuring our communities are cohesive and enjoy good quality of life, and our police forces work with local authorities, health, housing and, indeed, the voluntary sector in close partnership, reflecting the fact that a large majority of police work concerns devolved responsibilities. Given that, and the very strong case for devolving policing that follows from it, what work will Welsh Government do to ensure that relevant issues are foreseen and explored in terms of future devolution of policing?
Welsh: Prif Weinidog, mae plismona yn hollbwysig i sicrhau bod ein cymunedau yn gydlynol ac yn mwynhau ansawdd bywyd da, ac mae ein heddluoedd yn gweithio gydag awdurdodau lleol, iechyd, tai ac, yn wir, y sector gwirfoddol mewn partneriaeth agos, gan adlewyrchu'r ffaith bod y rhan fwyaf o waith yr heddlu yn ymwneud â chyfrifoldebau datganoledig. O gofio hynny, a'r achos cryf iawn dros ddatganoli plismona sy'n dilyn ohono, pa waith y bydd Llywodraeth Cymru yn ei wneud i sicrhau bod problemau perthnasol yn cael eu rhagweld a'u harchwilio o ran datganoli plismona yn y dyfodol?
English: Can I thank the Member for his question? He is right to say that we have a long-standing position of supporting the devolution of policing and, of course, the commission on justice will be looking at further issues. It is important, of course, devolution or not, that we work with the police. We do that, whether it's through the civil contingencies forum, whether it's through other groups, for example looking at victim support, because we're committed to protecting and supporting victims of hate crime. So, we've provided funding to Victim Support Cymru to operate the national hate crime report and support centre. That funding will continue until at least 2020, and there do continue to be positive signs that victims are coming forward and are more confident in reporting.
Welsh: A gaf i ddiolch i'r Aelod am ei gwestiwn? Mae e'n iawn wrth ddweud bod gennym ni safbwynt hirsefydlog o gefnogi datganoli plismona ac, wrth gwrs, bydd y comisiwn ar gyfiawnder yn ystyried materion pellach. Mae'n bwysig, wrth gwrs, datganoli ai peidio, ein bod ni'n gweithio gyda'r heddlu. Rydym ni'n gwneud hynny, boed drwy'r fforwm argyfyngau sifil, boed drwy grwpiau eraill, er enghraifft ystyried cymorth i ddioddefwyr, gan ein bod ni wedi ymrwymo i amddiffyn a chefnogi dioddefwyr troseddau casineb. Felly, rydym ni wedi darparu cyllid i Cymorth i Ddioddefwyr Cymru i weithredu canolfan genedlaethol hysbysu a chymorth troseddau casineb. Bydd y cyllid hwnnw'n parhau hyd at 2020 o leiaf, a cheir arwyddion cadarnhaol o hyd bod dioddefwyr yn dod ymlaen a'u bod yn fwy hyderus o ran hysbysu.
English: First Minister, third sector organisations play a vital role in strengthening and actively promoting community cohesion as well as providing a link between public sector bodies and ethnic minority communities. For them to succeed, they need the support of the Welsh Government. So, will the First Minister outline how his strategy to improve community cohesion will utilise and support the third sector in Wales, please?
Welsh: Prif Weinidog, mae sefydliadau trydydd sector yn chwarae rhan hanfodol o ran cryfhau a mynd ati i hyrwyddo cydlyniant cymunedol yn ogystal â darparu cyswllt rhwng cyrff y sector cyhoeddus a chymunedau lleiafrifoedd ethnig. Er mwyn iddyn nhw lwyddo, maen nhw angen cefnogaeth Llywodraeth Cymru. Felly, a wnaiff y Prif Weinidog amlinellu sut y bydd ei strategaeth i wella cydlyniant cymunedol yn defnyddio ac yn cynorthwyo'r trydydd sector yng Nghymru, os gwelwch yn dda?
English: Well, one of the things that we're looking at is whether we should update the community cohesion plan for the summer of this year to take account of recent rises in hate crime and the new challenges to community cohesion in Wales. I can confirm that we plan to publish the community cohesion plan and the tackling hate crimes delivery plan, so that as those plans are taken forward, they will take account of new evidence and fresh circumstances.
Welsh: Wel, un o'r pethau yr ydym ni'n ei ystyried yw pa un a ddylem ni ddiweddaru'r cynllun cydlyniant cymunedol ar gyfer yr haf eleni i gymryd cynnydd diweddar i droseddau casineb a'r heriau newydd i gydlyniant cymunedol yng Nghymru i ystyriaeth. Gallaf gadarnhau ein bod ni'n bwriadu cyhoeddi cynllun cydlyniant cymunedol a'r cynllun cyflenwi ar fynd i'r afael â throseddau casineb, fel y bydd y cynlluniau hynny, wrth iddynt gael eu datblygu, yn cymryd tystiolaeth newydd ac amgylchiadau newydd i ystyriaeth.
English: There is definitely more that can be done on this front, First Minister, when you consider that the latest figures from the Home Office show that hate crimes are up by a fifth in Wales in just one year. The majority of the 2,941 offences recorded - and we know that there will be many more incidents that go unreported - are related to race or religion, and if you combine this with Nazi graffiti that has appeared in Cardiff and Newport in recent months, a worrying picture begins to emerge. We also know that Muslim women are disproportionately affected by hate crime. So, can you tell us: what can your Government do to provide targeted support, in particular for Muslim women, but to all others who are victims of hate crime and discrimination, and how can Welsh Government directly challenge this growing problem of hate crime?
Welsh: Mae'n sicr bod mwy y gellir ei wneud yn hyn o beth, Prif Weinidog, pan fyddwch chi'n ystyried bod y ffigurau diweddaraf gan y Swyddfa Gartref yn dangos bod troseddau casineb wedi cynyddu gan ugain y cant yng Nghymru mewn blwyddyn yn unig. Mae mwyafrif y 2,941 o droseddau a gofnodwyd - ac rydym ni'n gwybod y bydd llawer mwy o ddigwyddiadau nas adroddir amdanynt - yn ymwneud â hil neu grefydd, ac os cyfunwch chi hyn â graffiti Natsïaidd sydd wedi ymddangos yng Nghaerdydd a Chasnewydd yn y misoedd diwethaf, mae darlun sy'n peri gofid mawr yn dechrau dod i'r amlwg. Rydym ni hefyd yn gwybod bod menywod Mwslimaidd yn cael eu heffeithio'n anghymesur gan droseddau casineb. Felly, a allwch chi ddweud wrthym ni: beth all eich Llywodraeth ei wneud i ddarparu cymorth wedi ei dargedu, yn enwedig i fenywod Mwslimaidd, ond i bawb arall sy'n dioddef troseddau casineb a gwahaniaethu hefyd, a sut y gall Llywodraeth Cymru herio'r broblem gynyddol hon o droseddau casineb yn uniongyrchol?
English: Well, as I said earlier on, we do fund Victim Support Cymru, and I said earlier on when that funding would continue until - at least 2020. Can I join with her in deploring the daubing of racist slogans on buildings, particularly, but not exclusively, in Newport? I know that she will share my strong condemnation of that. When it comes to reporting crimes, of course, there are two ways of looking at it: firstly, if there was an increase in reported crime, it may be that the actual level of crime has increased, but also it may be that people are more willing to come forward to report crime. It's always difficult to get underneath the statistics. From our perspective, we believe that more people are coming forward. There are not enough yet that report hate crime, and that's why, of course, we continue to support Victim Support Cymru, as I've said, and also, of course, to see how we can further evaluate the community cohesion plan in order to be more effective.
Welsh: Wel, fel y dywedais yn gynharach, rydym ni'n ariannu Cymorth i Ddioddefwyr Cymru, a dywedais yn gynharach tan pryd y byddai'r cyllid hwnnw'n parhau - 2020 o leiaf. A gaf i ymuno â hi o ran gresynu'r weithred o beintio sloganau hiliol ar adeiladau, yn enwedig, ond nid yn unig, yng Nghasnewydd? Gwn y bydd hi yn rhannu fy nghondemniad cryf o hynny. Pan ddaw i hysbysu am droseddau, wrth gwrs, ceir dwy ffordd o edrych ar y mater: yn gyntaf, os bu cynnydd yn nifer y troseddau a adroddwyd, efallai fod lefel wirioneddol y troseddau wedi cynyddu, ond efallai hefyd fod pobl yn fwy parod i ddod ymlaen i hysbysu am droseddau. Mae bob amser yn anodd cael at wraidd yr ystadegau. O'n safbwynt ni, rydym ni'n credu bod mwy o bobl yn dod ymlaen. Nid oes digon eto sy'n hysbysu am droseddau casineb, a dyna pam, wrth gwrs, rydym ni'n parhau i gefnogi Cymorth i Ddioddefwyr Cymru, fel y dywedais, a hefyd, wrth gwrs, i weld sut y gallwn ni werthuso'r cynllun cydlyniant cymunedol ymhellach er mwyn bod yn fwy effeithiol.
English: We have appointed Innovation Point to advise, stimulate and develop activity on 5G in Wales, including opportunities to secure funding from the UK Government 5G test bed and trials fund.
Welsh: Rydym ni wedi penodi Yr Arloesfa i gynghori, ysgogi a datblygu gweithgarwch o ran 5G yng Nghymru, gan gynnwys cyfleoedd i sicrhau cyllid o gronfa gwely prawf a threialon Llywodraeth y DU.